CELEX: 62017TA0500
Language: lt
Date: 2019-09-24 00:00:00
Title: Byla T-500/17: 2019 m. rugsėjo 24 d. Bendrojo Teismo sprendimas byloje Hubei Xinyegang Special Tube/Komisija (Dempingas – Tam tikrų Kinijos kilmės besiūlių vamzdžių ir vamzdelių iš geležies (išskyrus ketų) arba plieno (išskyrus nerūdijantįjį plieną), apskritimo formos skerspjūvio, kurių išorinis skersmuo didesnis kaip 406,4 mm, importas – Galutinis antidempingo muitas – Žala – Priverstinis kainų mažinimas – Priežastinis ryšys)

16.12.2019   
            
            
               LT
            
            
               Europos Sąjungos oficialusis leidinys
            
            
               C 423/32
            
         
      2019 m. rugsėjo 24 d. Bendrojo Teismo sprendimas byloje Hubei Xinyegang Special Tube/Komisija
      (Byla T-500/17) (1)
      
      (Dempingas - Tam tikrų Kinijos kilmės besiūlių vamzdžių ir vamzdelių iš geležies (išskyrus ketų) arba plieno (išskyrus nerūdijantįjį plieną), apskritimo formos skerspjūvio, kurių išorinis skersmuo didesnis kaip 406,4 mm, importas - Galutinis antidempingo muitas - Žala - Priverstinis kainų mažinimas - Priežastinis ryšys)
      (2019/C 423/39)
      Proceso kalba: anglų
      
         Šalys
      
      
         Ieškovė: Hubei Xinyegang Special Tube Co. Ltd (Huangši, Kinija), atstovaujama advokatų E. Vermulst ir J. Cornelis
      
         Atsakovė: Europos Komisija, atstovaujama T. Maxian Rusche ir N. Kuplewatzky
      
         Atsakovės pusėje į bylą įstojusios šalys: ArcelorMittal Tubular Products Roman SA (Romanas, Rumunija), Válcovny trub Chomutov a.s. (Chomutovas, Čekijos Respublika), Vallourec Deutschland GmbH (Diuseldorfas, Vokietija), atstovaujamos advokato G. Berrisch ir solisitoriaus B. Byrne
      
         Dalykas
      
      SESV 263 straipsniu grindžiamas prašymas panaikinti 2017 m. gegužės 11 d. Komisijos įgyvendinimo reglamentą (ES) 2017/804, kuriuo tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies (išskyrus ketų) arba plieno (išskyrus nerūdijantįjį plieną), apskritimo formos skerspjūvio, kurių išorinis skersmuo didesnis kaip 406,4 mm, nustatomas galutinis antidempingo muitas (OL L 121, 2017, p. 3), kiek jis susijęs su ieškove.
      
         Rezoliucinė dalis
      
      
                  1.
               
               
                  Panaikinti 2017 m. gegužės 11 d. Komisijos įgyvendinimo reglamentą (ES) 2017/804, kuriuo tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies (išskyrus ketų) arba plieno (išskyrus nerūdijantįjį plieną), apskritimo formos skerspjūvio, kurių išorinis skersmuo didesnis kaip 406,4 mm, nustatomas galutinis antidempingo muitas, kiek jis susijęs su Hubei Xinyegang Special Tube Co. Ltd gaminamomis prekėmis.
               
            
                  2.
               
               
                  Europos Komisija padengia savo ir Hubei Xinyegang Special Tube patirtas bylinėjimosi išlaidas.
               
            
                  3.
               
               
                  ArcelorMittal Tubular Products Roman SA, Válcovny trub Chomutov a.s. ir Vallourec Deutschland GmbH padengia savo bylinėjimosi išlaidas.
               
            
         (1)  OL C 318, 2017 9 25.